CELEX: 62017CN0422
Language: et
Date: 2017-07-13 00:00:00
Title: Kohtuasi C-422/17: Eelotsusetaotlus, mille on esitanud Naczelny Sąd Administracyjny (Poola) 13. juulil 2017 – Szef Krajowej Administracji Skarbowej versus Skarpa Travel sp. z. o.o. w Krakowie

23.10.2017   
            
            
               ET
            
            
               Euroopa Liidu Teataja
            
            
               C 357/3
            
         Eelotsusetaotlus, mille on esitanud Naczelny Sąd Administracyjny (Poola) 13. juulil 2017 – Szef Krajowej Administracji Skarbowej versus Skarpa Travel sp. z. o.o. w Krakowie
   (Kohtuasi C-422/17)
   (2017/C 357/04)
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kassatsioonkaebuse esitaja: Szef Krajowej Administracji Skarbowej
   
      Vastustaja kassatsioonimenetluses: Skarpa Travel sp. z. o.o. w Krakowie
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), tuleb tõlgendada nii, et maksukohustus tekib direktiivi 2006/112/EÜ artiklis 65 määratud ajal, kui tegemist on ettemaksetega, mida saab maksukohustuslane, osutades turismiteenuseid, millele kohaldatakse direktiivi 2006/112/EÜ artiklite 306–310 kohast reisibüroode erikorda?
            
         
               2.
            
            
               Kui vastus esimesele küsimusele on jaatav: kas direktiivi 2006/112/EÜ artiklit 65 tuleb tõlgendada nii, et ettemakset, mille maksukohustuslane võttis vastu turismiteenuste osutamise eest, millele kohaldatakse direktiivi 2006/112/EÜ artiklite 306–310 kohast erikorda, vähendatakse maksustamise eesmärgil sama direktiivi artiklis 308 nimetatud kulude võrra, mis tekivad maksukohustuslasele reaalselt kuni ettemakse vastuvõtmiseni?
            
         
      (1)  ELT 2006, L 347, lk 1.